b'\n_START_ARTICLE_\nGarantiloven\n_START_PARAGRAPH_\nGarantiloven blev indf\xc3\xb8rt  1871 efter at det nydannede  kongerige Italien havde annekteret Vatikanet.  Den gav paven forskellige rettigheder og sikrede hans ukr\xc3\xa6nkelighed inden for Vatikanomr\xc3\xa5det, retten til at holde en livgarde og til at f\xc3\xb8re sit eget diplomati med diplomatisk immunitet._NEWLINE_Pave Pius 9. og hans efterf\xc3\xb8lgere n\xc3\xa6gtede at anerkende den italienske konges ret til at regere pavestaten; De betragtede sig som fanger i Vatikanet, og n\xc3\xa6gtede at bev\xc3\xa6ge sig udenfor Vatikanets mure f\xc3\xb8r Det Romerske Sp\xc3\xb8rgsm\xc3\xa5l, som konflikten blev kaldt, blev l\xc3\xb8st med Laterantraktaten der blev indg\xc3\xa5et 11. februar 1929. Den gjorde igen Vatikanet til en selvst\xc3\xa6ndig stat.'